15/09/2015 02:08
Azt eddig is tudtuk, hogy nem életbiztosítás Fernando Alonso csapattársának lenni, de a háttérben sokkal többről lehet szó.
A kétszeres spanyol világbajnok Ayrton Sennához hasonlóan nagyon kedveli az „elmejátékokat”, főleg csapaton belül. Gondoljunk csak Alain Prostra, akit sokszor az őrületbe tudott kergetni ezzel.
Alonso mindamellett, hogy rendkívül tapasztalt, gyors és konstans, talán abban a legerősebb, hogy a végletekig el tudja bizonytalanítani a csapattársát. Egyfajta energiavámpírként működik, aminek sokszor már a hasznát is vette a pályafutása során.
Legutóbb Felipe Massa nyilatkozott őszintén arról, hogy mit is élt meg a Ferrarinál, amikor 2005 és 2006 bajnoka mellett kellett versenyeznie. A brazil finoman szólva sem volt pozitív vele kapcsolatban, függetlenül attól, hogy maximálisan elismeri a képességeit.
Többek között ez is a témáink között fog szerepelni a ma este 19 órakor kezdődő ÉLŐ F1-es műsorunkban, a Levezető körben!
Az adást a hivatalos YouTube csatornánkon keresztül követhetitek figyelemmel, és szólhattok hozzá a chatfal segítségével. Aki még nem iratkozott fel a csatornánkra, az mindenképpen tegye meg az exkluzív tartalmak miatt.